Eksportfinans

Eksportfinans ASA er et norsk selskap for eksportfinansiering. Selskapet forvalter en portefølje av eksportkreditter og lån til norsk kommunal sektor. Selskapet er eid av banker som opererer i Norge (85 prosent), samt den norske stat (15 prosent). 

Som en følge av at staten i 2011 etablerte et eget selskap for håndtering av nye eksportkreditter, Eksportkreditt Norge AS, gir Eksportfinans for tiden ikke nye utlån.

Eksportkreditt Norge AS ble avviklet i 2021 da virksomheten ble inkorporert i det nye statlige foretaket Eksportfinansiering Norge.

Historie
Eksportfinans ble etablert i 1962  som Forretningsbankenes Finansierings- og Eksportkreditt-Institusjon etter initiativ fra Finansdepartementet, Norges Bank og norske forretningsbanker. I perioden 1978 til 2011 forvaltet Eksportfinans ordningen for subsidiert kreditt til utenlandske kjøpere av norske varer. Omkring 44 ansatte forvalter nå den eksisterende porteføljen videre i Eksportfinans ASA.

Se også
Garanti-instituttet for eksportkreditt

Referanser

Eksterne lenker
 Eksportfinans

Kategori:Eksport
Kategori:Norske finansselskaper
Kategori:Selskaper etablert i 1962